
০৮ ডিসেম্বর, ২০১৬ ইং

এমপি ও স্থানীয় জনপ্রতিনিধিদের মধ্যে দ্বন্দ্ব নয়
এলজিআরডি প্রতিমন্ত্রী

স্থানীয় সরকার ব্যবস্থার সুফল পেতে সংসদ সদস্য ও স্থানীয় জনপ্রতিনিধিদের মধ্যে দ্বন্দ্ব নয়; বরং একে অপরের পরিপূরক হয়ে কাজ করে জনকল্যাণ নিশ্চিত করতে হবে। বর্তমান সরকারের সময়ে স্থানীয় সরকার ব্যবস্থা শক্তিশালী করা, সুশাসন প্রতিষ্ঠা ও উপকারভোগীদের জন্য গৃহীত প্রকল্প কাজের মানোন্নয়নে কাজ করছে স্থানীয় সরকার বিভাগ। এ ছাড়া নির্ধারিত সময়ে প্রকল্প বাস্তবায়নসহ কাজের জবাবদিহিতা নিশ্চিত করেছে। এলজিআরডি ও সমবায় প্রতিমন্ত্রী মো. মসিউর রহমান রাঙ্গা গতকাল স্থানীয় একটি হোটেলে সুইজারল্যান্ডের হেলভেটাস ও শরিক কর্তৃক স্থানীয় সরকার ও সুশাসন বিষয়ক দিনব্যাপী আয়োজিত জাতীয় সম্মেলন ২০১৬ অনুষ্ঠানে প্রধান অতিথির বক্তব্যে এসব কথা বলেন।

এ সম্মেলনে বক্তব্য রাখেন ভারতের সাবেক মন্ত্রী ও স্থানীয় সরকার বিশেষজ্ঞ মনি শংকর আয়ার, ঢাকাস্থ সুইজারল্যান্ডের রাষ্ট্রদূত ক্রিশ্চিয়ান ফশ, আয়োজক সংগঠনের পক্ষে তীর্থ শিকদার, মেলিনা পেপাজিউরজিও প্রমুখ।—প্র্রেস বিজ্ঞপ্তি

